 Jenesis 47  Josef wee bịa kọọrọ Fero, sị: Nna m na ụmụnne m na ìgwè ewu na atụrụ ha na ìgwè ehi ha nakwa ihe niile ha nwere esiwo nala Ke bịa, lee, ha nọ nala Goshen.Ọ kpọọrọ mmadụ ise nime ụmụnne ya niile, ka o wee kpọrọ ha gakwuru Fero.Fero wee sị ụmụnne ya: Gịnị bụ aka ọrụ unu? Ha wee sị Fero: Ndị ohu gị bụ ndị na-azụ atụrụ, ma anyị onwe anyị ma nna nna anyị hà.E mesịa, ha gwara Fero, sị: Anyị abịawo ibi dị ka ndị ọbịa nala a, nihi na ìgwè anụ ụlọ ndị ohu gị enweghị nri ha ga na-ata, nihi na ụnwụ a siri ike nala Ke. Biko, ka ndị ohu gị biri nala Goshen.Fero wee sị Josef: Nna gị na ụmụnne gị abịakwutewo gị nebe a.Ala Ijipt dị naka gị. Mee ka nna gị na ụmụnne gị biri nebe kasị mma nala a. Ka ha biri nala Goshen, ọ bụrụkwa na ị maara na e nwere ndị nwere obi ike netiti ha, họpụta ha ka ha bụrụ ndị isi nke ndị na-azụrụ m anụ ụlọ.Josef wee kpọbata Jekọb nna ya ma kọwaara Fero onye ọ bụ, Jekọb wee gọzie Fero.Fero wee sị Jekọb: Ị gbaala afọ ole?Jekọb wee sị Fero: Afọ ole m biworo dị ka ọbịa dị otu narị afọ na iri atọ. Afọ ndụ m dị ole na ole, jupụtakwa nahụhụ, o rughịkwa afọ ole nna m hà dịrị ndụ noge ha biri dị ka ndị ọbịa.E mesịa, Jekọb gọziri Fero wee si nihu Fero pụọ.Josef wee mee ka nna ya na ụmụnne ya biri nala Ijipt, o wee nye ha ala nebe kasị nnọọ mma nala ahụ, nala Ramesis, dị nnọọ ka Fero nyere niwu.Josef wee na-enye nna ya na ụmụnne ya na ezinụlọ nna ya dum ihe oriri, dị ka ọnụ ọgụgụ ụmụntakịrị ha si dị.Ugbu a, e nweghị ihe oriri nala ahụ dum, nihi na ụnwụ ahụ siri oké ike; ike wee gwụ ndị bi nala Ijipt na ndị bi nala Ke nihi ụnwụ ahụ.Josef wee na-atụtụkọrọ ego niile dị nala Ijipt nakwa nala Ke bụ nke ndị na-azụ ọka na-akwụ; Josef wee na-ewebata ego ahụ nụlọ Fero.Ka oge na-aga, ego dị nala Ijipt nakwa nala Ke gwụchara, ndị Ijipt niile wee malite ịbịakwute Josef, na-asị: Nye anyị ihe oriri! Gịnị mere anyị ga-eji nwụọ nihu gị maka na ego agwụla?Josef wee sị: Ọ bụrụ na ego agwụla, kpụtanụ anụ ụlọ unu, m ga-enyekwa unu ihe oriri, unu ga-enye m anụ ụlọ unu.Ha wee malite ịkpụtara Josef anụ ụlọ ha; Josef wee na-enye ha ihe oriri, ha wee na-enye ya ịnyịnya ha na ìgwè ewu na atụrụ ha na ìgwè ehi ha na ịnyịnya ibu ha, ọ nọkwa na-enye ha ihe oriri, ha wee na-enye ya anụ ụlọ ha niile nafọ ahụ.Afọ ahụ wee gwụ, ha wee malite ịbịakwute ya nafọ na-eso ya wee sị ya: Anyị agaghị ezochiri ya onyenwe m na anyị enyechawo onyenwe m ego anyị, kpụnyekwa ya anụ ụlọ anyị niile. Ọ dịghịkwa ihe fọdụrụ nihu onyenwe m ma e wezụga ahụ anyị na ala anyị.Gịnị mere anyị ga-eji nwụọ nihu gị, ma anyị onwe anyị ma ala anyị? Zụrụ anyị, zụrụkwa ala anyị ka i nye anyị ihe oriri, anyị onwe anyị na ala anyị ga-aghọkwara Fero ohu; ma nye anyị mkpụrụ ka anyị wee dị ndụ wee ghara ịnwụ, ala anyị ewee ghara ịtọgbọrọ nefu.Josef wee zụtara Fero ala ndị Ijipt dum, nihi na onye ọ bụla nime ndị Ijipt rere ala ya, nihi na ụnwụ ahụ kpara ha aka ọjọọ; ala ha wee ghọọ nke Fero.Ma ọ kpọgara ndị Ijipt nobodo dị iche iche, malite notu nsọtụ ókèala Ijipt ruo na nsọtụ nke ọzọ.Ọ bụ naanị ala ndị nchụàjà ka ọ na-azụrụghị, nihi na nri ndị nchụàjà na-eri na-esi naka Fero, ọ bụkwa nri Fero na-ekenye ha ka ha na-eri. Ọ bụ ya mere na ha ereghị ala ha.Josef wee sị ha: Lee, azụrụwo m unu na ala unu taa ịbụ nke Fero. Werenụ mkpụrụ, ghaanụ ya nala.Mgbe ọ mịrị mkpụrụ, unu ga-enye Fero otu ụzọ nụzọ ise, ma ụzọ anọ ga-abụ mkpụrụ unu ga-agha nubi, bụrụkwa ihe unu na ndị bi nụlọ unu na ụmụntakịrị unu ga na-eri.Ha wee sị: I chebewo ndụ anyị. Ka onyenwe m nwee mmasị nebe anyị nọ, anyị ga-aghọkwara Fero ndị ohu.Josef wee mee ka ọ ghọọ iwu nala Ijipt ruo taa na a ga na-enye Fero otu ụzọ nụzọ ise. Ọ bụ naanị ala ndị nchụàjà, dị ka ìgwè pụrụ iche, bụ nke na-aghọghị nke Fero.Izrel wee na-ebi nala Ijipt, nala Goshen; ha wee biri na ya, mụọ ọmụmụ, baakwa ụba nke ukwuu.Jekọb wee dị ndụ ruo afọ iri na asaa nala Ijipt, nke mere na ụbọchị Jekọb dịrị ndụ, afọ ndụ ya, dị otu narị afọ na iri anọ na asaa.Oge Izrel ga-anwụ wee ruo. O wee kpọọ Josef nwa ya wee sị ya: Ugbu a, ọ bụrụ na ihe m masịrị gị, biko, tinye aka gị nokpuru apata ụkwụ m, gosi m obiọma na ikwesị ntụkwasị obi. Biko, elila m nIjipt.M ga-esoro nna m hà dinaa, ị ga-eburukwa m pụọ nIjipt wee lie m nili ha. O wee sị: Mụ onwe m ga-eme ihe i kwuru.O wee sị: Ṅụọrọ m iyi. O wee ṅụọrọ ya iyi. Izrel wee kpọọ isiala nisi ihe ndina ya. 